text: Carl Holst giver adgang til kampagnemails
  25 september 2015 kl. 12.38
  Carl Holst giver nu frivilligt Statsforvaltningens tilsynsråd adgang til sine kampagnemails. Det bekræfter han fredag overfor TV SYD
  Carl Holst giver nu Statsforvaltningens tilsynsråd adgang til sine kampagnemails.
  - Det kan jeg bekræfte, skriver han fredag til TV SYD.
  Tilsynsrådet skal undersøge, om reglerne blev overholdt, da Chrstian Ingemann under valgkampen var ansat af Region Syddanmark - blandt andet til at servicere ledelsen og daværende regionsrådsformand Carl Holst. Holst mistænkes for at have brugt Chrstian Ingemann som rådgiver i sin personlige valgkamp, og netop dette skal Tilsynsrådets undersøgelse kaste lys over.
  Carl Holst sagde torsdag i et interview med TV2, at han kun ville stille kampagnemailen til rådighed, hvis Tilsynsrådet bad om det, men nu har han valgt frivilligt at give Tilsynsrådet adgang til mailen.
  - Jeg har hele tiden haft det udgangspunkt, at jeg ønsker at samarbejde og stille alle informationer til rådighed, skriver Carl Holst til TV SYD.
  